Source: http://www.minv.sk/?najcastejsie-otazky-17&sprava=mozem-pracovat-v-sbs-v-sr-na-zaklade-licencie-security-industry-authority-velkej-britanie
Timestamp: 2017-12-14 17:05:10+00:00

Document:
Môžem pracovať v SBS v SR na základe licencie Security Industry Authority Veľkej Británie?, Ministerstvo vnútra SR - Polícia
Môžem pracovať v SBS v SR na základe licencie Security Industry Authority Veľkej Británie?
Podľa § 48 ods. 1 písm. f) zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) fyzickú ochranu alebo pátranie v rámci činnosti bezpečnostnej služby môže vykonávať len osoba, ktorá je držiteľom preukazu odbornej spôsobilosti podľa § 20, teda preukazu typu S alebo typu P.
Podľa § 21 ods. 1 zákona o súkromnej bezpečnosti odborná spôsobilosť alebo jej časť získaná v členskom štáte Európskej únie, v inom zmluvnom štáte dohody o Európskom hospodárskom priestore alebo v Švajčiarskej konfederácii sa uzná ako odborná spôsobilosť získaná podľa tohto zákona, ak žiadateľ doloží doklady o získaní odbornej spôsobilosti zodpovedajúce dokladom podľa tohto zákona a ich preklad do štátneho jazyka vyhotovený prekladateľom alebo tlmočníkom podľa osobitného predpisu.
Podľa § 21 ods. 2 zákona o súkromnej bezpečnosti ak sa porovnaním dokladov predložených podľa odseku 1 preukáže rozdiel v odbornej spôsobilosti vyžadovanej podľa tohto zákona a odbornej spôsobilosti, ktorú má osoba, umožní sa osobe získať odbornú spôsobilosť alebo jej časť podľa § 17 až 20. O neuznaní odbornej spôsobilosti alebo jej časti získanej v členskom štáte Európskej únie, v inom zmluvnom štáte dohody o Európskom hospodárskom priestore alebo v Švajčiarskej konfederácii vydá ministerstvo rozhodnutie.
Z uvedenej dikcie zákona o súkromnej bezpečnosti jednoznačne vyplýva, že posúdenie a uznanie odbornej spôsobilosti získanej vo Veľkej Británii je možné len v zmysle postupu upraveného v § 21 zákona o súkromnej bezpečnosti. Bez uznania odbornej spôsobilosti nie je možné vykonávať fyzickú ochranu alebo pátranie v zmysle zákona o súkromnej bezpečnosti len na základe licencie na prácu v strážnej službe vydanej „Security Industry Authority“ vo Veľkej Británii.
V zmysle § 21 ods. 3 zákona o súkromnej bezpečnosti orgánom na uznávanie odbornej spôsobilosti získanej v členskom štáte Európskej únie, v inom zmluvnom štáte dohody o Európskom hospodárskom priestore alebo v Švajčiarskej konfederácii je Ministrestvo vnútra Slovenskej republiky.
Srávu o činnosti bezpečnostnej služby za rok 2017 je potrebné doručiť Ministerstvu vnútra Slovenskej republiky do 31.01.2018.

References: § 48
 § 20
 § 21
 § 21
 § 17
 § 21
 § 21